Mangkono iku, tumraping bayi sing isih cilik iku uga ndarbeni kepekaan (sensitive) jiwa. Kang mangkono mau didha­wuh­ake, akibat patrap kang kasar kang cumondhok ana ing atine bayi iku bakal ceked (mem­bekas) nganti tumapaking di­wasa. Ana ing wektu pedinane, Njeng Na­bi uga kerep nggendhong Ibrahim, (pu­tra­ne saka garwane Mariah Qitbah). Se­mono uga, nalika Njeng Nabi ngimami shalat jama’ah, ing sawjining dina sujude suwe banget. Iku ora liya, krana nalika nengahi sujud, Hasan lan Husen, wayahe Njeng Nabi (putra Ali lan Fathimah) num­pak ana ing sadhuwure gegere Njeng Na­bi. Wusanane Njeng Nabi banjur ndawak­ake sujude (sujude dadi suwe), saengga Hasan lan Husen mudhun saka gegere kan­jeng Nabi. Sawuse shalat jama’ah pa­ripurna (rampung), para sa­habat padha nyuwun priksa apa sing njalari Rasulullah suwe banget sujude? Apa lagi nampa wah­yu?
